മധു ബാലകൃഷ്ണൻ

ഒരു ഇന്ത്യൻ പിന്നണിഗായകനാണ് മധു ബാലകൃഷ്ണൻ (ജനനം:ജൂൺ 24 1974). മലയാളം, തമിഴ്, കന്നഡ, തെലുഗു എന്നീ ഭാഷകളിലെ ചിത്രങ്ങളിൽ ഇദ്ദേഹം  പാടിയിട്ടുണ്ട്. അദ്ദേഹത്തിന്റെ കുടുംബം സംഗീതവുമായി അടുത്ത ബന്ധമുള്ളവരായിരുന്നു. അമ്മ ലീലാതിക്ക് സംഗീതത്തിലും നൃത്തത്തിലും ഔദ്യോഗികമായ പരിശീലനം കിട്ടിയിട്ടുണ്ട്. ഇതാണ് മധുവിന്റെ പ്രചോദനമായിരുന്നത്. 

ജീവിതരേഖ
കൊച്ചിക്കടുത്തുള്ള തൃപ്പൂണിത്തുറയിൽ 1974 ജൂൺ 24-നാണ് മധു ജനിച്ചത്. അച്ഛൻ ബാലക്രിഷ്ണൻ 1987-ൽ  മരിച്ചു. അമ്മ പത്മാവതി പറവൂർ കാരിയാണ്. മധു കൊരട്ടിയിലെ മാർ അഗസ്തിൻ മെമോറിയൽ ഹൈയർ സെക്കൻഡറി സ്കൂളിൽ ആണ് ആദ്യകാല വിദ്യാഭ്യാസം പൂർത്തിയാക്കിയത്. അക്കാലത്ത് കലാലയ മത്സരങ്ങളിൽ പങ്കെടുത്ത് നിരവധി പുരസ്കാരങ്ങൾ മധു നേടിയിട്ടുണ്ട്. ഭാര്യ ദിവ്യ ക്രിക്കറ്റു കളിക്കാരൻ ശ്രീശാന്തിന്റെ സഹോദരിയാണ്ട്. മാധവ്, മഹാദേവ് എന്നിങ്ങ്നന്റെ രണ്ട് ആണ്മക്കൾ ഉണ്ട് മധുവിനു.  

ഹയർ സെക്കന്ററി പഠന ശേഷം മധു അടയാറിലുള്ള ഇന്ത്യൻ മൂസിക് ആന്ഡ് ആർട്ടിൽ ചേർന്നു. അവിടെ ഫോർഡ് ഫൗണ്ടേഷനിലെ സ്കോളർഷിപ്പോടെയാണ് പഠനം പൂർത്തീകരിച്ചത്. 

ഇതുവരെ റിലീസ് ചെയ്യാത്ത ശിശിരം എന്ന സിനിമയിലെ ഒരു ഗാനമാലപിച്ചാണ് മധു  ചലച്ചിത്ര രംഗത്തേക്ക് പ്രവേശിക്കുന്നത് 

 വഴിത്തിരിവ് 
1995 ഇൽ ഇന്ത്യ അക്കാദ്ദമിയിൽ പഠിച്ചുവരവെ തമിഴ് സംഗീത സംവിധായകനായ ഷായുടെ സംവിധാനത്തിൽ പ്രമുഖ ഗായികയായ ചിത്രയുടെ കൂടെ ഉള്ളത്തെ തിരന്തു എന്ന ഗാനം പാടിയതാണ് മധുവിന്റെ ജീവിതത്തിലെ വഴിത്തിരിവായത്. അക്കാദമിയിൽ നിന്ന് ബിരുദം നേടിയ ശേഷം മധു  ചില ഭക്തിഗാനങ്ങൾ പാടി റെക്കോറ്ഡ് ചെയ്യുകയുണ്ടായി. 2002 ഇൽ വാൽക്കണ്ണാടി എന്ന മലയാള ചിത്രത്തിൽ അമ്മേ അമ്മേ എന്ന പാട്ടിലൂടെ മധു കേരള സംസ്ഥാന അവാർഡ് നേടി. 

പുരസ്കാരങ്ങൾ
 2000 - മികച്ച പിന്നണിഗായകനുള്ള സോമ പുരസ്കാരം
 2001 - മികച്ച പിന്നണിഗായകനുള്ള ദൃശ്യ പുരസ്കാരം (ടെലിവിഷൻ)
 2002 - മികച്ച പിന്നണിഗായകനുള്ള കേരള സർക്കാർ പുരസ്കാരം - വാൽക്കണ്ണാടി എന്ന ചിത്രത്തിലെ അമ്മേ അമ്മേ എന്ന ഗാനത്തിന് K. C. Gopakumar. 
Rendering notes of success . The Hindu. 6 November 2005.
 2002 - മഹാത്മാഗാന്ധി എജുക്കേഷണൽ ഫൗണ്ടേഷൻ പുരസ്കാരം
 2002 - സോളാർ പുരസ്കാരം
 2002 - ജൂനിയർ ചേംബർ പുരസ്കാരം
 2003 - കേരള ഫിലിം ക്രിട്ടിക്സ് പുരസ്കാരം
 2004 - കേരള ഫിലിം ക്രിട്ടിക്സ് പുരസ്കാരം
 2004 - എൽ.പി.ആർ. പുരസ്കാരം
 2004 - ബെസ്റ്റ് മെലഡി ഗായകൻ (വിർടുവോ അവാർഡ് - തമിഴ് ചലച്ചിത്രം)
 2006 - മികച്ച പിന്നണിഗായകനുള്ള തമിഴ്നാട് സർക്കാർ പുരസ്കാരം Film awards announced. The Hindu. 7 September 2007.]
 2007 - മികച്ച പിന്നണിഗായകനുള്ള ഉജാല ഏഷ്യാനെറ്റ് പുരസ്കാരം - റോക്ക് ആന്റ് റോൾ എന്ന ചിത്രത്തിലെ ഗാനത്തിന്
 2007 - തമിഴ്നാട് സർക്കാരിന്റെ സംഗീതം, നൃത്തം, ചലച്ചിത്രം എന്നീ മേഖലകളിൽ പ്രാവീണ്യം തെളിയിച്ചവർക്കുള്ള കലൈമാമണി പുരസ്കാരം.Madhur sangeetkar - Madhu Balakrishnan . New India Press. 27 June 2007.
 2009 -  കേരള ഫിലിം ക്രിട്ടിക്സ് പുരസ്കാരം പത്താം നിലയിലെ തീവണ്ടി എന്ന ചിത്രത്തിലെ പത്താം നിലയിലെ എന്ന ഗാനത്തിന്
 2010 - മികച്ച ഗായകനുള്ള മിർച്ചി മ്യൂസിക് അവാർഡ് - നാൻ കടവുൾ എന്ന ചിത്രത്തിലെ പിച്ചൈ പതിരം എന്ന ഗാനത്തിന്.

അവലംബം

വർഗ്ഗം:1974-ൽ ജനിച്ചവർ
വർഗ്ഗം:ജൂൺ 24-ന് ജനിച്ചവർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:മികച്ച ഗായകനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ